Държавен вестник, бр. 54, 2002 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  54
2. отговарят за ефективното използване и под-
държане на техническите средства, съоръжения-
та, сградите и териториите в зоната на ГКПП;
3. изготвят ежегодни споразумителни про-
токоли за разпределение на общите разходи и
консумативи за поддържане зоната на ГКПП
съгласно приложението.
(2) Ръководителите по ал. 1 провеждат съв-
местни съвещания веднъж месечно. При необ-
ходимост съвещание може да се проведе и по
искане на всеки от тях.
(3) Началникът на ГКПП координира дей-
ностите по ал. 1 и 2.
Чл. 25. Указанията на органите за граничен
паспортно-визов контрол са задължителни за
всички служби и лица на ГКПП по отношение
на охраната на границата, опазването на наци-
оналната сигурност и обществения ред.
Чл. 26. Министерството на външните рабо-
ти уведомява незабавно Министерството на
вътрешните работи за настъпилите промени в
паспортния и визовия режим на други страни с
Република България.
Г л а в а  п е т а
ОРГАНИЗАЦИЯ НА ДЕЙНОСТТА НА ГКПП
Раздел I
Организация
Чл. 27. Организацията на работа на ГКПП
се изгражда на принципа на интегриран грани-
чен контрол с цел улесняване и ускоряване на
граничните преходи.
Чл. 28. (1) Основна форма на организацията
на работа на ГКПП са дежурните смени, съста-
вени от служители на съответните ведомства за
граничен контрол.
(2) Длъжностните лица от службите за гра-
ничен контрол в една дежурна смяна имат един-
но работно време за осъществяване на гранич-
ния контрол, започват и завършват работа ед-
новременно.
(3) Заповедите за определяне на работното
време на ГКПП или за промяната му се подпис-
ват от ръководителите на службите за грани-
чен контрол, като екземпляр от тях се съхраня-
ва при началника на ГКПП.
Чл. 29. Работното време на ГКПП, които не
функционират денонощно, се съобразява с ра-
ботното време на съпределния пункт.
Чл. 30. Органите за граничен контрол по вре-
ме на изпълнение на служебните си задълже-
ния носят униформено облекло, снабдено с от-
личителни служебни знаци.
Раздел II
Дейности, съпътстващи граничния контрол
Чл. 31. (1) В зоните на ГКПП не се допускат
дейности, които затрудняват граничния контрол.
(2) Служителите от ведомствата, осъщест-
вяващи граничен контрол, нямат право да из-
вършват в зоната на ГКПП друга дейност из-
вън тази, възложена им със закон.
Чл. 32. Банкова дейност на ГКПП може да
се извършва от банки, определени от министъ-
ра на финансите съгласувано с управителя на
Българската народна банка.
Чл. 33. Застрахователна дейност в зоните на
ГКПП може да се извършва по ред, определен
от министъра на финансите.
Чл. 34. В зоните на ГКПП се извършва спе-
диторска дейност, дейност като митнически
агент, възстановяване на ДДС и други дейнос-
ти, съпътстващи граничния контрол, при нали-
чие на свободни имоти—държавна собственост,
които се предоставят по реда на Закона за дър-
жавната собственост.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. Наредбата се издава на основание
чл. 105, ал. 2 от Конституцията на Република
България във връзка с чл. 6 от Закона за нор-
мативните актове.
§ 2. Изпълнението на наредбата се възлага на
министъра на вътрешните работи, министъра на
финансите, министъра на регионалното развитие
и благоустройството, министъра на земеделието
и горите, министъра на транспорта и съобщени-
ята и на министъра на здравеопазването.
§ 3. Наредбата влиза в сила от деня на обна-
родването є в “Държавен вестник”.
Приложение
към чл. 24, ал. 1, т. 3
Споразумителен протокол
за разпределение на общите разходи за осветле-
ние, В и К, отопление, поддържане и почистване
на зоната на ГКПП—......
Днес, ............ 200 ... г., долуподписаните:
.......................................................................
     (име, презиме, фамилия и длъжност)
на основание чл. 24, ал. 1, т. 3 от Наредбата за гра-
ничните контролно-пропускателни пунктове се
споразумяха за следното разпределение на общи-
те разходи за осветление, В и К, отопление, под-
държане и почистване на ГКПП—...... за 200 ... г.:
I. Електроенергия
II. Водоснабдяване и канализация
III. Снабдяване с гориво за битови нужди за
отоплителния сезон 200.../200... г.
IV. Хигиена на пункта
V. Поддръжка и ремонти
VI. Други
Настоящият протокол влиза в сила от датата
на подписването му и важи до подписването на нов
протокол за календарната 200... г.
Плащанията се извършват по банков път.
Измененията на този протокол могат да се из-
вършват със съгласието на всички страни в писме-
на форма.
Настоящият протокол се състави в ............. ед-
нообразни екземпляра, по един за всяка от подпи-
салите го страни.
...................................
...................................
(..........)
(..........)
29715